alexandrainst/scandi-wiki huggingface dataset:
Justnes

Justnes er gårdsnummer 37 i Kristiansand kommune. Justnes var før kommunesammenslutningen den østligste gården i Oddernes kommune. Det har vært seks gårdsbruk i selve Justnesbygda og et gårdsbruk på Eidet. Det foregår nå en stor utbygging av boligfelter på Justnesskauen. De bynære delene Bleget og Fagerholt har blitt utbygd gradvis fra slutten av 1930-årene.

Det er  blitt funnet flere gjenstander som kan tyde på bosetting på Justnes allerede i steinalderen. Under annen verdenskrig bygde Luftwaffe et tungt Flak-batteri på Justnes. Den nye Havlimyra skole ble tatt i bruk fra høsten 2010.

Eksterne lenker
 Kataloger til gårdsarkiver fra Justnes hos Statsarkivet i Kristiansand

Gårder i Kristiansand
Kristiansands historie
VM i landeveissykling 2010

VM i landeveissykling 2010 ble arrangert i Melbourne og Geelong, Australia i perioden 29. september til 3. oktober. Dette var den 77. utgaven av VM i landeveissykling og første gang det blir arrangert i Australia.

Temporitt menn 

45,4 km – 30.09.2010

Landeveisritt menn 
259,9 km – 03.10.2010

De enkelte nasjonene fikk stille med følgende antall ryttere:
 9: Australia, Belgia, Italia, Nederland, Russland, Spania, Sveits, Tyskland, USA   
 7: Frankrike, Slovenia
 6: Colombia, Danmark, Iran, Kasakhstan, Marokko, Polen, Portugal, Ukraina, Venezuela
 4: Luxembourg
 3: Argentina, Brasil, Bulgaria, Canada, Estland, Irland, Japan, Korea, Kroatia, Litauen, New Zealand, Norge, Serbia, Slovakia, Storbritannia, Sør-Afrika, Tsjekkia, Østerrike
 2: Hviterussland, Sverige
 1: Bolivia, Chile, Costa Rica, Cuba, Guatemala, Hellas, Latvia, Romania, Uruguay, Usbekistan

Temporitt U23  
31,8 km – 29.09.2010

Landeveisritt U23 
159 km – 01.10.2010

Temporitt kvinner 
22,7 km – 29.09.2010

Landeveisritt kvinner 
127,2 km – 02.10.2010

Medaljestatistikk

Referanser

Eksterne lenker 
 
 Resultater hos Cyclingnews

VM i landeveissykling
Sykling i Australia
Internasjonale mesterskap i 2010
Internasjonale mesterskap i Australia
Sport i Australia i 2010
Sykling i 2010
Imre Hódos

Imre Hódos (født 10. januar 1928, død 23. april 1989 i Debrecen) var en ungarsk bryter som deltok i de olympiske leker 1952 i Helsingfors, 1956 i Melbourne og 1960 i Roma.   

Hódos ble olympisk mester i bryting gresk-romersk stil under Sommer-OL 1952 i Helsingfors. Han vant den nest letteste vektklassen, bantamvekt opp til 57,0 kg, foran libanesiske Zakaria Chihab og Artem Terjan fra Sovjetunionen.

OL-medaljer 
 1952  Helsingfors -  Gull i bryting, bantamvekt gresk-romersk stil

Eksterne lenker 
 

Ungarske brytere
Deltakere for Ungarn under Sommer-OL 1952
Brytere under Sommer-OL 1952
Medaljevinnere under Sommer-OL 1952
Deltakere for Ungarn under Sommer-OL 1956
Brytere under Sommer-OL 1956
Deltakere for Ungarn under Sommer-OL 1960
Brytere under Sommer-OL 1960
Olympiske mestere for Ungarn
Tuomo Suntola

Tuomo Suntola (født 1943) er en finsk industri- og akademisk forsker, oppfinner og foreleser. Hans forskning er innen halvlederfysikk og den siste tiden kosmologi.

Biografi 
Tuomo Suntola fikk sin Ph.D. fra Tekniska högskolan i 1971 og er dosent i fysikk ved Tammerfors tekniska universitet siden 1975, der han har forelest om halvlederfysikk 1972-78.  Suntola er forfatter av mange vitenskaplige artikler og bøker om halvlederteknikk og fornybar energi. Han var forsker ved Fortum Corporation 1997-2003, deretter pensjonert. Han har oppfunnet nye mikroapparater og materialprosesser, blant annet såkalt atomlagdeponering som benyttes innen nanoteknologi og i avansert produksjon av integrert kretser. For dette ble han i 2004 tildelt ”European Semi Award”. 

Suntola er medlem av den finske Akademin för Tekniska Vetenskaper (TTA) fra 1983 og var styremedlem 1988-93. Han er styremedlem i Mentorprogrammet siden 1999 og vararepresentant i VTT, Teknologistiftelsens i Finland styre fra 1991. Han har en god del patenter og har publisert atskillig innen områdene materialvitenskap, tynnfilmsteknikk og overflatekjemi. Som kosmolog har Suntola siden begynnelsen av 1990-tallet tatt til orde for en egen alternativ modell som han kaller Dynamic Universe.

De siste årene har Suntola engasjert seg mer og mer i spørsmål omkring kosmologiske problem, der han strevet etter et holistisk syn på den observerbare fysiske virkeligheten og begrepet relativitet. Han mener at The Dynamic Universe presenterer et slikt perspektiv. I Dynamic Universe, DU-modellen konverterer han Einsteins  romtid i dynamiske koordinaeer til dynamisk rom i absolutte koordinater. I stedet for å bøye romkoordinatene for å overensstemme med observasjoner som i relativitetsteorien, behandler han universet i seg selv som dynamisk. Universet ekspanderer og lyshastigheten identifiseres med ekspansjonenes hastighet. I DU er lyshastigheten altså ikke konstant. Universets form å antas være en hypersfære, der sfærens overflate representerer det tredimensjonale rommet, mens den radielle koordinaten er usynlig for oss. Modellen var opprinnelig tenkt å bli en bergningsmessig enkel approksimasjon av den generelle relativitetsteorien til anvendelse i satellitters navigasjonssystem. Den har vist seg å overensstemme med denne innen solsystemet. På jorden er forskjellen mellom DU og relativitetsteorien for den velkjente formelen E=mc² omtrent 10-6.

Utvalgte publikasjoner 
 T. Suntola, Atomic Layer Epitaxy, Handbook of Thin Film Process Technology, Institute of Physics (IOP) Publishing Inc., (1994).
 T. Suntola, Theoretical Basis of the Dynamic Universe, Suntola Consulting Ltd. (2004)  ISBN 952-5502-10-4
 Tuomo Suntola and Robert Day, Supernova observations fit Einstein-deSitter expansion in 4-sphere, (2004), arXiv/astro-ph/0412701

Referanser

Eksterne lenker 
 Suntolas hjemmeside
 Dynamic Universe
 New cosmology model shows relativity in universal time and distant observations in Euclidean geometry, i Apeiron Vol 8 No 3 July 2001. En introduksjon til DU-teoriens hovedtrekk.

Finske fysikere
Finske ingeniører
Kosmologer
Artikler i astronomiprosjektet
Sjazam Safin

Sjazam Sergejevisj Safin russisk: Шазам Сергеевич Сафин (født 7. april  1932 i Nizjnij Novgorod, død 1985) var en sovjetisk bryter som deltok i de olympiske leker 1952 i Helsingfors. 

Safin ble olympisk mester i bryting gresk-romersk stil under Sommer-OL 1952 i Helsingfors. Han vant vektklassen, lettvekt opp til 67,0 kg, foran  
svenske Gustav Freij og Mikuláš Athanasov fra Tsjekkoslovakia.

OL-medaljer 
 1952  Helsingfors -  Gull i bryting, lettvekt gresk-romersk stil  Sovjetunionen

Eksterne lenker 
 

Sovjetiske brytere
Medaljevinnere under Sommer-OL 1952
Deltakere for Sovjetunionen under Sommer-OL 1952
Brytere under Sommer-OL 1952
Olympiske mestere for Sovjetunionen
Personer fra Nizjnij Novgorod
Fødsler i 1932
Dødsfall i 1985
Survival

Survival er det sjuende studioalbumet fra Bob Marley & The Wailers. Albumet ble utgitt i 1979, og regnes som en av Marleys mest rebelske og revolusjonære plater. 

«Baylon System» er spor nummer fire, og her tar Bob Marley et oppgjør med det kapitalistiske klassesamfunnet. Han kaller statsmakten (Babylon) for blodsugende og pengesugende vampyrer.

Sporliste
 «So Much Trouble» (Bob Marley)
 «Zimbabwe» (Bob Marley)
 «Top Ranking» (Bob Marley)
 «Babylon System» (Bob Marley)
 «Survival» (Bob Marley)
 «Africa Unite» (Bob Marley)
 «One Drop» (Bob Marley)
 «Ride Natty Ride» (Bob Marley)
 «Ambush in the Night» (Bob Marley)
 «Wake Up and Live» (Bob Marley/Anthoney Davis)

Musikere
Bob Marley – vokal, rytmegitar, akustisk gitar og perkusjon
Aston «Familyman» Barrett – bass, rytmegitar, keyboard og perkusjon
Carlton Barrett – trommer og perkusjon
Tyrone «Organ D» Downie – keyboard, perkusjon og koring
Junior Marvin – sologitar og koring
Earl «Wya» Lindo – keyboard, perkusjon og koring 
Al Anderson – sologitar
The I-Threes (Rita Marley, Judy Mowatt og Marcia Griffiths) – koring

Eksterne lenker 
 

Bob Marley & The Wailers-album
Musikkalbum fra 1979
Niva

Niva, eller NIVA, kan vise til:

NIVA – en forkortelse for Norsk institutt for vannforskning.
Ei elv i Murmansk oblast i Russland, se Niva (elv).
En Lada-modell, se Lada Niva.
Furulunden

Furulunden er et friluftsområde i Mandal. Det er et stort skogs-/parkområde på 1 400 daa som ligger mellom bebygde områder i byen, og ikke mer enn ti minutters gange fra bykjernen. Furulunden ble i 2001 kåret til Norges beste friluftsområde.. Området er som Mandal forøvrig veldig flatt, men med enkelte koller/heier/åser. Grunnen var hovedsakelig sand, noe som var utslagsgivende for historien.

Geografi 
Furulunden ligger ytterst på en halvøy, med Bankefjorden/Skogsfjorden i vest, sjøen i sør, og Mandalselva i øst, og har rundt to kilometer med sandstrender. Disse er fra øst mot vest:

Tvers gjennom Furulunden går Bankeveien, en del av Fylkesvei 202 (Vest-Agder). Denne deler den opprinnelige Furulunden, med de to andre delene.

Historie 
For 200 år siden var området som i dag er Furulunden bare åpne sandsletter. I forbindelse med jordbruk på Vestnessletta (lenger nord, i dag et boligområde bare kalt Vestnes) fikk sorenskriver Friedrichsen en idé om å plante et belte av skog for å stoppe sandflukten. Siden furutrær vokser best på sandjord ble dette hovedsakelig valgt, derav navnet.

Under dyrkningsarbeidene ble det leid inn hjelp fra Skottland. Disse hadde med seg flere tusen planter av furu og lerk fra hjemlandet. Etter få år overtok Giert Tørrison Giertsen Nedenes, som var svigersønn til Friedrichsen, arbeidet. Kommunen kjøpte så Furulunden i 1893 av Tønnes Wathne.

I krigsårene 1940-1945 holdt 2 000 tyske soldater til i Furulunden. Den var lukket for lokalbefolkningen, og strendene og stiene minelagt. I tillegg ble utallige bunkere/bunkeranlegg bygget, disse ser man restene av i dag.

Status 
Siden friområdet er beplantet og ligger så nær sentrum kan det på mange måter anses som en park. Dette medfører at kommunen og de frivillige i Dugnadsgjengen jevnlig rydder i skogen, kutter ned trær og busker, vedlikeholder stier og klipper plener. I tillegg medfører det at det er forbudt å campe i skogen, bortsett fra på et eget campingområde ved Sjøsanden.

Referanser

Eksterne lenker 
 

Lindesnes' geografi
Parker i Norge
Lakandonsk

Lakandonsk (jach-t'aan ) er et mayisk språk som snakkes av rundt 1000 personer i Selva Lacandona i den meksikanske delstaten Chiapas. Språkets nærmeste slektning er yukatansk maya.

Referanser

Eksterne lenker
 
 Lakandonsk i INALIs katalog over språk i Mexico

Mayiske språk
Språk i Mexico
Mesoamerikanske språk
Agglutinerende språk
Żelazowa Wola

Żelazowa Wola er en landsby i kommen Sochaczew i det Masoviske voivodskap, Polen. Stedet, som har 65 innbyggere, ligger ved elven Utrata, 46 km vest for Warszawa.

Żelazowa Wola er komponisten Frédéric Chopins fødested. Også fiolinisten Henryk Szeryng ble født her.

I 1894 innviet man i landsbyen et Chopin-minnesmerke i nærvær av den russiske komponisten, pianisten og Chopin-beundreren Milij Balakirev, og til Chopins 100-års fødselsdag skrev han en orkestersuite bestående av Chopins étude (op.25, nr. 6), mazurka (op. 41, nr. 3), nocturne (op. 15, nr. 3) og scherzo (nr. 3, op. 39). Balakirevs elev, Sergej Lyapunov, skrev til samme anledning det symfoniske diktet, Żelazowa Wola, op. 37, til minne om Chopin.

Chopins fødehus rommer i dag et museum med en tilgrensende park. Om sommeren framfører pianister fra hele verden Chopins musikk her.

Referanser

Eksterne lenker 
 
 Chopin's Poland. Żelazowa Wola , en.chopin.nifc.pl

Byer i det masoviske voivodskap
Dana White

Dana White (født 28. juli 1969 i Manchester, Connecticut USA) er den nåværende presidenten i Ultimate Fighting Championship - verdens fremste arrangør av MMA-stevner.

White har bakgrunn som aerobicinstruktør og etablert i 1992 Dana White Enterprises i Las Vegas som arrangerte aerobickurs på tre forskjellige treningssenter. I løpet av denne tiden fungerte han også som manager for Tito Ortiz og Chuck Liddell. Mens han jobbet som manager fikk han informasjon om at daværende eier av UFC Semaphore Entertainment Group var på utkikk etter en kjøper av UFC. White kontaktet barndomsvennen Lorenzo Fertitta, og innen en måned hadde Lorenzo Fertitta og hans eldre bror Frank Fertitta III kjøpt UFC og White ble utnevnt til president av selskapet. White eier nå 10 % av Zuffa, LLC, selskapet Fertitta brødrene skapte for å styre UFC.

I juni 2020 vakte han oppsikt da han om den pågående Koronaviruspandemien uttalte at han blir gal av at hele verden har blitt forvandlet til pingler over natten, og at han synes det er flaut.

Referanser

Eksterne lenker 
 
 
 

Forretningsfolk fra USA
UFC
Bibliotekutvikling Østfold

Bibliotekutvikling Østfold tidligere Østfold fylkesbibliotek i Fredrikstad kommune inngår som en del av Østfold kulturutvikling. Østfold kulturutvikling er en virksomhet i Østfold fylkeskommune med oppgaver innen kulturfeltet i Østfold, og med samarbeidspartnere på lokalt, nasjonalt og internasjonalt nivå.
Bibliotekutvikling Østfold arbeider med bibliotekutvikling i Østfold, bibliotekfaglig rådgivning og veiledning til bibliotekene i fylket.

Deres virksomheten er hjemlet i Lov om folkebibliotek, samt de til enhver tid gjeldende fylkesplaner, regionalplan kultur og andre planer som involverer kulturområdet, samt økonomiplaner og årsbudsjetter.

Bibliotekutvikling Østfold arrangerer kurs og møter - i hovedsak for bibliotekpersonal i Østfold.

Eksterne lenker
 Østfold fylkesbibliotek 
 Regionalutviklingsavdelingen
 Kulturnett Østfold
 Visit Oslofjord

Kultur i Viken
Jon Schau

Jon Arve Schau (født 9. februar 1966) er en norsk stand up-komiker. Han debuterte i skolerevyen på Grefsen videregående skole i 1985. I 1992 spilte han i kabareten Yst en pult, føn en fisk sammen med Jon Øigarden. Deretter spilte han ulike enmannsshow rundt i landet, før han startet SUCK (Stand Up Comedy Club i Norge) i 1993. Forestillingen Fisk eller Mann gikk for fulle hus 121 kvelder i 1995. «143 latterkuler på femti minutter» skrev Bergensavisen.  

Schau har også vært skuespiller og manusforfatter i humorseriene Lyckliga gatan på TV 2 og Sushi på TVNorge. I 2009 startet han produksjonsselskapet Hippiemedia og utga Jons bok inspirert av sin nær døden-opplevelse i 2004, da han lå fem uker i koma som følge av en betennelse i bukspyttkjertelen.

Forestillinger 
 Fisk eller Mann  (1995)
 Tøffere enn en som heter Arild (1996)
 Et Kult show (med Dagfinn Lyngbø) (1999)
 Dein Kampf (premiere i 2001)
 På bar bakke

Priser 
 STÅ OPP-PRISEN 1996 og 2006

Bøker 
 Jons bok (2009)
 Jons bok 2 (2011)

Eksterne lenker 
 Jon Schaus offisielle hjemmeside
 
 Hippiemedias offisielle hjemmeside
 Jon Schau på Standup.no

Norske komikere
Norske standupkomikere
Arthur Sclater

Arthur William Sclater (født 1910, død 7. juni 2002) var en britisk marineoffiser. Han var britisk sjef for Shetlandsgjengen under andre verdenskrig.

Sclater tilhørte Royal Marines.
I november 1942 ble basen på Shetland, der Norwegian Naval Independent Unit, senere kjent som Shetlandsgjengen opererte, overført fra Secret Intelligence Service (SIS) til Special Operations Executive (SOE). Sclater ble da SOEs sjef for basen. Han hadde overoppsynet med planleggingen av operasjoner fra Shetland til det okkuperte Norge og for ivaretakelse av de norske mannskapene på basen i Scalloway.

Sclater opererte under verdenskrigen under dekknavnet Arthur Rogers. Dette hadde sin bakgrunn i at han var norsk gift. Dekknavnet skulle hindre represalier mot svigerfamilien i Norge. Også hans kone, Alice, født Collett, arbeidet for SOE og spilte en viktig rolle for Shetlandsgjengen.

Sclater ble tildelt Haakon VIIs Frihetskors for sin innsats for Norges sak under andre verdenskrig.

Referanser 

Britiske offiserer
Medlemmer av Shetlandsgjengen
Haakon VIIs frihetskors
Maze (elv)

Maze er navnet på ei elv i prefekturet Gifu i det sentrale Japan, noe sør for byen Takayama. Den er ei bielv til en betydelige elva Hida som renner ut i hovedelva Kiso øst for storbyen Gifu. Elva  har store høydeforskjeller og er spesielt godt egnet for vannkraft. Her ligger blant annet Mazegawa vannkraftverk. Elva er kjent for fiskearten Plecoglossus altivelis, såkalt «sweetfish».

Eksterne lenker
 Mazegawa - turistside med kart og bilder.
 Kart.

Elver i Japan
Gifu prefektur
Operasjon Angerens dager

Operasjon Angerens dager er navnet på en israelsk militæroperasjon i Gaza høsten 2004. Operasjonen fokuserte på byene Beit Hanoun, Beit Lahia, samt flyktningleiren Jabalya. Israel begrunnet den militære aksjonen med at det var et svar på et bombeangrep på byen Sderot i Israel. Israel anklaget Hamas for å stå bak. Det hadde i ukene før vært en rekke dødbringende konfrontasjoner mellom partene.

Navnet på operasjonen kommer fra jødisk tradisjon.

Israel benyttet jagerfly, stridsvogner og bakkestyrker i angrepet.

Bakgrunn
Israel begrunnet den militære aksjonen som et svar på gjentatte rakettangrep fra Gaza mot israelske bosettinger inne i Gaza og mot israelske byer og landsbyer rett over grensen. Det er antatt at den utløsende årsaken var en hendelse som skjedde den 29.september da to skolebarn ble drept etter at en Hamas-rakett hadde landet i byen Sderot. Mange observatører mente imidlertid at den egentlige årsaken bak militæroperasjonen var at Ariel Sharon ville vise styrke før han trakk bosetterne ut av Gaza.

Det hadde i ukene før den israelske militæroperasjonen være økende uro og vold på Gazastripen. Det hadde vært en rekke dødbringende trefninger mellom partene. Den økende uroen kom trolig som en konsekvens av at den israelske regjeringens målsetning om å trekke både militære styrker og bosettere ut av Gazastripen i løpet av 2005. Det har blitt antatt at palestinske militante ville at verden skal få inntrykk av at israelerne ble jaget ut av Gazastripen, mens Israel på sin side var ivrig etter å ramme de militante så hardt som mulig før de trakk seg ut. Flere observatører i området mente at Ariel Sharon gjennomførte angrepet for å vise styrke før israelerne etter planen skulle trekke bosettere og soldater ut av Gaza.

Resultat av angrepet
Jabaliya og de to byene Beit Lahiya og Beit Hanoun var de stedene i Gaza som ble hardest rammet av det israelske angrepet. Hundrevis av palestinere mistet sine hjem. Rundt ett hundre hus ble jevnet med jorda, enda flere ble ødelagt. Rundt 50 verksteder og butikker langs hovedveien på Gazastripen var blitt ødelagt av stridsvogner og bulldosere. Lampestolper og el-kabler lå strødd langs veiene like etter at militæroperasjonen ble avsluttet. Store deler av området ble uten vann og elektrisitet.

Se også 
Liste over kriger Israel har deltatt i

Referanser

Israel–Palestina-konflikten
Konflikter i 2004
Kriger med deltagelse av Israel
2000-årene i Israel
2000-årene i de palestinske territoriene
Rob Lowe

Robert Hepler «Rob» Lowe (født 17. mars 1964) er en amerikansk skuespiller.

Lowe ble kjent etter rollen som Billy Hixx i filmen St. Elmo's Fire fra 1985, med blant andre Judd Nelson, Emilio Estévez og Demi Moore. I 1999 spilte han i filmen Austin Powers – Spionen som spermet meg, i 2006 i Thank You for Smoking, i tillegg til mange andre roller i mindre kjente filmer. Han har også deltatt i flere TV-filmer og serier, og er mest kjent fra blant andre Brothers & Sisters og Presidenten.

Referanser

Eksterne lenker 
 

Skuespillere fra USA
Personer fra Charlottesville
Edmund Veesenmayer

Edmund Veesenmayer (født 12. november 1904 i Bad Kissingen, død 24. desember 1977 i Darmstadt) var en tysk nazist og SS-general som i betydelig grad bidro til holocaust i Ungarn og Kroatia. Han var formelt underordnet utenriksminister Joachim von Ribbentrop, rapporterte til Ernst Kaltenbrunner om fremgangen i utryddelsen av jødene, og han samarbeidet tett med Adolf Eichmann.

Veesenmayer ble etter krigen dømt til 20 års fengsel for forbrytelser mot menneskeheten. Straffen ble imidlertid omgjort til 10 år og han ble løslatt allerede i 1951 etter ordre fra den amerikanske generalen John J. McCloy.

Liv og virke

Bakgrunn 
Edmund Veesenmayer var sønn av realskolelæreren Franz Xaver Veesenmayer fra Oberstaufen ved Kempten. Etter abitur, studerte han statsvitenskap i München i årene mellom 1923 og 1926. Deretter tok han doktorgraden hos sosialøkonomen Adolf Weber. Han arbeidet deretter som dosent ved Technische Universität München og ved handelshøyskolen i Berlin.

Nasjonalsosialist 

Veesenmayer sluttet seg til det nasjonalsosialistiske partiet NSDAP i februar 1932 og han ble medlem av den økonomiske kretsen til Wilhelm Keppler, også kalt Freundeskreis Heinrich Himmler. Her fikk han mange viktige kontakter i sentrale posisjoner og gikk i juni 1934 inn i SS. 

Keppler sto for planleggingen av den økonomiske delen av Anschluss, og Veesenmayer bisto ham i dette.

I begynnelsen av 1941 ble han knyttet til det tyske diplomatiske personalet i Zagreb i Kroatia.

Han nådde graden Brigadeführer i SS.

Holocaust 
Han spilte en viktig rolle i holocaust, forfølgelsene og drapene på kroatiske og serbiske jøder og andre. I mars 1944 ble han Tysklands representant og i realiteten øverste makthaver i Ungarn, med tittelen Reichsbevollmächtigter og medvirket der til Holocaust i Ungarn.

Ministerieprosessen 
I Ministerieprosessen i 1949 ble han dømt til 20 år i fengsel for forbrytelser mot menneskeheten, slaveri og medlemskap i en kriminell organisasjon. Straffen ble senere redusert til 10 år. Han ble løslatt 16. desember 1951 etter ordre fra general John J. McCloy. 

Han døde av hjertesvikt i 1977.

Referanser 

Personer fra Landkreis Bad Kissingen
Tyske nazister
SS-generaler
Tyske jurister
Tyske statsvitere
Tyske diplomater
Tyske ambassadører
Tyskere fra andre verdenskrig
Personer tilknyttet det tredje rike
Medvirkende til Holocaust
Ungarns historie
Jugoslavias historie
Medlemmer av NSDAP (innmeldt 1925–1932)
Tyske krigsfanger under andre verdenskrig
Tiltalte i Nürnbergprosessene
Tyskere dømt for forbrytelser begått under andre verdenskrig
Tyskere dømt for forbrytelser mot menneskeheten
Nürnberg-dømte tyskere løslatt i 1950-årene
Magma (tidsskrift)

Magma er et fagfellevurdert tidsskrift for økonomi og ledelse, og er interesseorganisasjonen Econas medlemstidsskrift. Tidsskriftet har faste tema og utgis med åtte numre i hver årgang. Tidsskriftets hoveddel består av fagartikler innenfor økonomisk-administrative fagområder, men har i tillegg en aktuelt-del og en del med medlemsstoff. Magma er kategorisert som et vitenskapelig tidsskrift på nivå 1.  Ansvarlig redaktør er Charlotte Hartvigsen Lem. Gjennomsnittlig opplag våren 2018 var 18 791

Interesseorganisasjonen for siviløkonomer i Norge har tidligere utgitt medlemstidsskriftet under tre andre navn. Tidsskriftets forløper ble utgitt som medlemsbladet til Bedriftsøkonomisk Forening (senere Norske Siviløkonomers Forening) siden desember 1939. Tidsskriftet het opprinnelig Bedriftsøkonomen. Bedriftsøkonomen ble nedlagt i 1984, men ble året etter etterfulgt av Norsk Harvard som utkom til 1991. Deretter het tidsskriftet  Praktisk økonomi og ledelse i perioden fra 1991 til 1997, før det fikk navnet Magma i 1998.

Referanser

Eksterne lenker
 Oversikt over utgivelser

Norske vitenskapelige tidsskrifter
Nivå 1-tidsskrifter
Publikasjoner etablert i 1998
Bjørnstadbakken

Bjørnstadbakken, lokalt kalt «Ræbben», var en hoppbakke i Tistedal i Halden kommune i Østfold. Bakken var blant annet arena for NM i 1947. Den eksisterte til november 2005, da den ble revet, etter at den hadde forfalt i mange år. I 2004 foreslo folk fra rockemiljøet i Halden å arrangere en rockefestival for å skaffe penger til å sette Bjørnstadbakken i stand, men dette ble ikke noe av, og bakken ble revet.

Bjørnstadbakken ble tatt i bruk i 1920 og var eid av Tistedalens Turn- og Idrettsforening. En storm ødela ovarennet i 1933, men bakken ble bygd opp igjen. Under NM-rennet i 1947, sett av 11 138 tilskuere, satte Thorleif Schjelderup bakkerekord med 56,5 meter. Den siste bakkerekorden var 62 meter, satt av Christoffer Selbekk 16. april 1966. Bakken var sist i bruk i 1995.

NM, spesielt hopp

Kilder
Halden Arbeiderblad: Håper på nytt liv i Bjørnstadbakken (3. mars 2003)
NRK: Rock for hoppbakke (26. februar 2004)
Halden Dagblad: Siste nedslag satt (29. november 2005, oppdatert 30. november 2005)
NRK: Bjørnstadbakken rives (29. november 2005)
Skisprungschanzen-Archiv: Tistedal
Idrettsanlegg.no: Bjørnstadbakken

Hoppbakker i Norge
Idrettsanlegg i Viken
Sport i Halden
Byggverk i Halden